
RAPORT  DE  SPECIALITATE
la proiectul de hotărâre privind aprobarea Actului adițional nr. 1 la Acordul de parteneriat pentru realizarea proiectului „Transport public nepoluant”, finanțat în cadrul Planului Național de Redresare și Reziliență, Componenta C10 – Fondul Local

[bookmark: _Hlk77321980]
Compartimentul juridic primind spre analiză proiectul de hotărâre privind aprobarea Actului adițional nr. 1 la Acordul de parteneriat pentru realizarea proiectului „Transport public nepoluant”, finanțat în cadrul Planului Național de Redresare și Reziliență, Componenta C10 – Fondul Local, menționează următoarele: 
           Potrivit dispozițiilor art. 44 alin. (1) din Legea nr. 273/2006 privind finanţele publice locale, cu modificările și completările ulterioare, documentaţiile tehnico-economice ale obiectivelor de investiţii noi, a căror finanţare se asigură integral sau în completare din bugetele locale, precum şi ale celor finanţate din împrumuturi interne şi externe, contractate direct sau garantate de autorităţile administraţiei publice locale, se aprobă de către autorităţile deliberative.
	Conform prevederilor art. 129 alin.(2) lit.b) și lit.e), alin.(4) lit. d) și alin. (9) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare, Consiliul Local are atribuţii privind dezvoltarea economico-socială şi de mediu a comunei, oraşului sau municipiului, cooperarea interinstituţională pe plan intern şi extern, aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii și hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local 
Având în vedere cele menționate, Compartimentul juridic consideră legal prezentul proiect de hotărâre.

